《吴僧能诗自号心听必欲求證为著转语庄子至人之息以踵众人之息以喉》
元代·周权

吾闻至人踵息不以喉，师今心听欲废耳。师能借听役以心，心听都忘听何起。

说空已是自缠缚，只此了然皆具足。不如无听亦无心，渴则饮茶饥食粥。

作者简介：处州人，字衡之，号此山。磊落负隽才。工诗。游京师，袁桷深重之，荐为馆职，弗就。益肆力于词章。有《此山集》。